38 



Hinc plane colligitur partes universas in Testaceis subsilientibus contentas , 

 praeter musculos, et membranas, esse Cor, Hepar, Ventriculum cum intestinis, 

 Stilum cristallinum, Viscus testaceum/Branchias, Ovarium, Pallium, atque Tra- 

 chaeas; quarum structuram, atque affectiones paullo latius hic illustrare aggre- 

 diemur . 



Cordis cavitas , ut supra dictum est , nullo septo dirimitur ; et licet externe 

 laevis , interne tamen ex innumeris compingitur musculosis lacertis variae cras- 

 sitiei, atque multifariam inter se invicem implexis. Qui auricularum orificiis 

 sunt proximi, ea ratione ibi disponuntur, ut valvularum vices gerant; saepe enim 

 nobis hydrargyrum in vasa sanguiferainjicientibus observareusuvenit hydrargyro 

 ipsi a venis , auriculisque in cor libere aditum patere , e corde vero in auriculas , 

 atque venas, vim quantumvis ingentem adhibuerimus,ipsum nulla ratione per- 

 meare potuisse . In quibusdam Molluscis , sicuti ex anatome Arcae Noae collige- 

 tur, cor duplex inest, alterum in quovis vermis latere locatum; arteriaeque, ac 

 venae ab ipsis procedentes, post aliquod spatium in unum coalescere cernuntur. 



Motus cordis, quantum ex inspectione plurium Testaceorum hujus Ordinis 

 colligere licuit, alterna systole, atque diastole perficitur; et ipsius summitates 

 secundum utriusque aortae directionem ea ratione contrahuntur , ut altera ad 

 alteram valide adduci videatur. Interdum autem pericardio partim abscisso, ob- 

 servare occurrit motumhujusmodiper aliquodtemporis intervallum penitus sub- 

 sedisse, atque subinde aut sponte sua, aut lenis vellicationis adminiculo postli- 

 minio fuisse instauratum . 



Auriculae cordis in plerisque Molluscis binae , in aliquibus quatuor insunt , 

 ut in Chimaera Pinnarum incola comperimus . Illae e regione cordis hinc , at- 

 que illinc positae sunt; reliquae duae , si quae insunt, cordis veluti dorso incum- 

 bunt, inque arteriam aortam descendentem immittuntur . In Ostrea Eduli, exem- 

 plo fortasse singulari, unica tantum inest, et vasorum progressus singulari pari- 

 ter ratione efficitur, quemadmodum ex ipsius anatome clarum fiet. Auricularum 

 forma ovalis est , vel pyramidalis , earumque substantia ultra modum tenuis , in- 

 numeris fibris musculosis simul intertextis veluti suffulta cernitur. In ipsas non 

 solum venas branchiales , sed innumeros vasculorum surculos a pallii membrana 

 proficiscentes, postquam in unicum truncum demum coiverint , abire comperi- 

 mus. Quod quidem praecipue in verme Arcae Noae conspiciendum se se obtulit, 

 quemadmodum ex ipsius anatome dilucide patebit. 



Binae aortae , altera in apice cordis superiori , altera vero in inferiori locum 

 obtinent . Aorta superior praeter arterias pericardii, atque coronarias, quas corcli 



